
Parlamentul  României

Camera  Deputaţilor
	Comisia pentru sănătate şi familie


	
	Comisia pentru muncă şi protecţie socială



	Bucureşti, 16 aprilie 2019
	
	Bucureşti, 16 aprilie 2019

	Nr. 4c-10/135
	
	Nr. 4c-9/322


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea alin.(3) al art.391 din Legea nr.95/2006 privind reforma în domeniul sănătăţii ,  trimis Comisiei pentru sănătate şi familie şi Comisiei pentru muncă şi protecţie socială pentru examinare pe fond,  cu adresa nr.PLx 192/2019 din 27 martie 2019.

PREŞEDINTE, 




  PREŞEDINTE,

   Conf.Dr.Florin Buicu                                  Adrian Solomon                                 

Parlamentul  României

Camera  Deputaţilor
	Comisia pentru sănătate şi familie
	
	Comisia pentru muncă şi protecţie socială


	Bucureşti,
	16 aprilie 2019

	Nr.
	4c-10/ 135

	Bucureşti,
	16 aprilie 2019

	Nr.
	4c-9/322


RAPORT COMUN
asupra proiectului de Lege pentru modificarea alin.(3) al art.391 din
 Legea nr.95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia pentru muncă şi protecţie socială au fost sesizate, prin adresa nr.PLx 192/2019 din 27 martie 2019, cu dezbaterea pe fond, a proiectului de Lege pentru modificarea alin.(3) al art.391din Legea nr.95/2006 privind reforma în domeniul sănătăţii.

La întocmirea prezentului raport comun, Comisiile  au avut în vedere:

· avizul favorabil al Consiliului Legislativ (nr.27/17.01.2019)

· avizul favorabil al Consiliului Economic şi Social ( nr.121/8.01.2019)

· avizul negativ al Comisiei pentru drepturile omului, culte şi problemele minorităţilor naţionale ( nr.4c-6/272/3.04.2019)

· punctul de vedere favorabil al Ministerului Sănătăţii ( nr.SP 3137/1.04.2019).

Proiectul de lege are ca obiect de reglementare modificarea Legii nr.95/2006 privind reforma în domeniul sănătăţii, în sensul includerii în art.391 şi a membrilor de onoare, cetăţeni români, ai Academiei Române şi ai Academiei de Ştiinţe Medicale.
Proiectul de lege a fost adoptat de Senat în şedinţa din 25 martie 2019.

În conformitate cu prevederile art. 61 și 63 din Regulamentul Camerei Deputaţilor, Comisiile au dezbătut iniţiativa legislativă în şedinţe separate.

Membrii Comisiei pentru sănătate și familie au dezbătut proiectul de lege în şedinţa din 9 aprilie 2019. 

La lucrările comisiei şi-au înregistrat prezenţa 15 deputaţi din totalul de 20 membri ai comisiei. Raportul comisiei a fost adoptat cu majoritate de voturi (2 împotrivă, 1 abținere).
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, din partea Ministerului Sănătăţii, dl Dan Dumitrescu, secretar de stat.

Membrii Comisiei pentru muncă şi protecţie socială au dezbătut proiectul de lege în şedinţa din 16 aprilie 2019. La lucrările comisiei şi-au înregistrat prezenţa 20 de deputaţi, din totalul de 22 membri ai comisiei. Raportul comisiei a fost adoptat cu majoritate de voturi (3 abţineri).
În funcţie de obiectul şi conţinutul său, proiectul de lege face parte din categoria legilor ordinare.

Camera Deputaţilor este Cameră decizională, potrivit prevederilor art.75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
În urma examinării proiectului de Lege şi a opiniilor exprimate, deputații celor două Comisii, au hotărât să supună plenului Camerei Deputaților adoptarea proiectului de Lege cu amendamente admise , prezentate în anexa care face parte din prezentul raport.

                     PREŞEDINTE,





                  PREŞEDINTE,

             Conf.Dr.Florin Buicu                                                         Adrian Solomon




   

                       SECRETAR,                                                                 SECRETAR,

                  Dr.Cristina Elena Dinu                                                 Violeta Răduţ
Întocmit,

Consilier parlamentar Cristina Bologan                                                                                                                                                                               Consilier parlamentar Lidia Vlădescu             

ANEXA

I. AMENDAMENTE ADMISE

	Nr. crt.
	Text Legea 95/2006
	Text Senat
	Amendamente propuse/autorul amendamentului 
	Motivare

	1. 
	___
	Titlul Legii

Lege pentru modificarea alin.(3) al art.391 din Legea nr.95/2006 privind reforma în domeniul sănătăţii


	Titlul Legii

Lege pentru modificarea şi completarea Legii nr.95/2006 privind reforma în domeniul sănătăţii

Autor: membrii comisiilor


	Pentru respectarea normelor de tehnică legislativă.

	2. 
	___
	Articol unic. – La articolul 391 din Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, alineatul (3) se modifică şi va avea următorul cuprins: 


	Articol unic – Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică şi se completează după cum urmează:

Autor: membrii comisiilor


	Pentru respectarea normelor de tehnică legislativă.

	3. 
	Art.391. – (3) În unităţile sanitare publice, medicii membri titulari sau membri corespondenţi ai Academiei Române şi ai Academiei de Ştiinţe Medicale, profesorii universitari şi cercetătorii ştiinţifici gradul I, doctorii în ştiinţe medicale, care desfăşoară activităţi medicale, pot continua, la cerere, activitatea medicală până la împlinirea vârstei de 70 de ani. Peste această vârstă medicii, membri titulari şi membri corespondenţi ai Academiei de Ştiinţe Medicale pot fi menţinuţi în activitate conform dispoziţiilor art. 10 alin. (2) din Legea nr. 264/2004 privind organizarea şi funcţionarea Academiei de Ştiinţe Medicale, cu modificările şi completările ulterioare. De acelaşi drept pot beneficia şi medicii, membri titulari şi membri corespondenţi ai Academiei Române.
	„(3) În unităţile sanitare publice, medicii membri titulari , membri corespondenţi sau membri de onoare, cetăţeni români ai Academiei Române şi ai Academiei de Ştiinţe Medicale, profesorii universitari şi cercetătorii ştiinţifici gradul I, doctorii în ştiinţe medicale, care desfăşoară activităţi medicale, pot continua, la cerere, activitatea medicală până la împlinirea vârstei de 70 de ani. Peste această vârstă medicii, membri titulari , membri corespondenţi şi membri de onoare, cetăţeni români ai Academiei de Ştiinţe Medicale pot fi menţinuţi în activitate conform dispoziţiilor art. 10 alin. (2) din Legea nr. 264/2004 privind organizarea şi funcţionarea Academiei de Ştiinţe Medicale, cu modificările şi completările ulterioare. De acelaşi drept pot beneficia şi medicii, membri titulari , membri corespondenţi şi membri de onoare, cetăţeni români ai Academiei Române.”
	1. Alineatul (3) al articolului 391 se modifică şi va avea următorul cuprins:

„(3) În unităţile sanitare publice, medicii membri titulari, membri corespondenţi şi membri de onoare ai Academiei Române şi ai Academiei de Ştiinţe Medicale, cetăţeni români, profesorii universitari şi cercetătorii ştiinţifici gradul I, doctorii în ştiinţe medicale, care desfăşoară activităţi medicale continuă, la cerere, activitatea medicală până la împlinirea vârstei de 70 de ani. Peste această vârstă medicii, membri titulari, membri corespondenţi şi membri de onoare ai Academiei de Ştiinţe Medicale, cetăţeni români pot fi menţinuţi în activitate conform dispoziţiilor art. 10 alin. (2) din Legea nr. 264/2004 privind organizarea şi funcţionarea Academiei de Ştiinţe Medicale, cu modificările şi completările ulterioare. De acelaşi drept pot beneficia şi medicii, membri titulari , membri corespondenţi şi membri de onoare ai Academiei Române, cetăţeni români.”
Autor: membrii comisiilor

	Pentru claritatea textului.

	4. 
	___


	___
	2. După articolul 3875, se introduce un nou articol, art.3876, cu următorul cuprins:

„Art. 3876. -   Studenţii facultăţilor de medicină generală şi medicii rezidenţi care, în cursul pregătirii profesionale, conform curriculei universitare de specialitate, pentru a dobândi competenţele necesare unui medic  potrivit standardelor naţionale şi europene în vigoare, desfăşoară activităţi practice şi clinice adecvate, pe pacient, sub supraveghere competentă, îndeplinind astfel baremele practice şi clinice specifice disciplinelor de profil.”
Autor: membrii comisiilor


	Pentru ca activitatea clinică a studenţilor pe pacient să fie în legalitate, fără alte posibilităţi de interpretare.

Pentru o reglementare unitară raportat la dispoziţiile art.4881 din Titlul XIII:  Exercitarea profesiei de medic stomatolog. Organizarea şi funcţionarea Colegiului Medicilor Stomatologi din România ( modificare adusă prin Legea nr.35/2019).

